## Odluka o općinskim porezima Općine Promina

### NN 68/2002 (12.6.2002.), Odluka o općinskim porezima Općine Promina

# OPĆINA PROMINA

1161

Na teme­lju članka 3. i 30. Zakona o
financira­nju jedinica lokalne i područne (re­gionalne) samouprave (»Narodne
novine«, br. 117/93, 69/97, 33/00, 73/00, 127/00 i 59/01) i članka 25. stavak
1. točka 3. Statuta Općine Promina (»Službeni vjesnik Šibensko-kninske županije«,
br. 17/01), Općinsko vijeće Općine Promina na 9. sjednici od 4. svib­nja 2002.
god., donosi

## ODLUKU

### O OPĆINSKIM POREZIMA

I. OPĆE ODREDBE

Članak
1.

Odlukom
o porezima Općine Promina (u da­lj­njem tekstu: odluka) Općina Promina (u da­lj­njem
tekstu: općina) uvodi poreze te propisuje stope, visinu i druge odgovarajuće
elemente za ­njihov obračun i plaća­nje.

Općinski
porezi su vlastiti izvor prihoda Općine Promina.

Članak
2.

Općina
Promina uvodi s­ljedeće poreze:

1. prirez
poreza na dohodak

2. porez
na potroš­nju

3. porez
na kuće za odmor

4. porez
na neiskorištene poduzetničke nekretnine

5. porez
na tvrtku i naziv

6. porez
na neobrađeno obradivo po­ljoprivredno zem­ljište

7. porez
na neizgrađeno građevinsko zem­ljište

8. porez
na korište­nje javnih površina.

II. OPĆINSKI POREZI

1.
Prirez poreza na dohodak

Članak
3.

Prirez
poreza na dohodak plaćaju obveznici poreza na dohodak koji imaju prebivalište
na području općine Promina.

Članak 4.

Prirez poreza na dohodak za obveznike plaća­nja
obračunava se po stopi od 5%.

2. Porez na
potroš­nju

Članak 5.

Porez na potroš­nju plaća se na  potroš­nju alkoholnih pića (prirodno i
specijalno vino, vi­njak, rakija i ostala žestoka pića), pivo i bezalkoholna pića.

Članak 6.

Obveznik poreza na potroš­nju iz članka 5.
ove odluke jest svaka pravna i fizička osoba koja pruža ugostite­ljske usluge.

Članak 7.

Osnovicu poreza na potroš­nju čini
prodajna cijena pića koja se proda. Porez na potroš­nju alkoholnih i
bezalkoholnih pića, te piva plaća se po stopi od 3%.

Članak 8.

Porez na potroš­nju alkoholnih pića, piva
i bezalkoholnih pića obveznik poreza obračunava i plaća do 15. u mjesecu za
prethod­ni mjesec i na način propisan u Zakonu o porezu na dodanu vrijednost.

3. Porez na kuće
za odmor

Članak 9.

Porez na kuće za odmor plaćaju pravne i
fizičke osobe koje su vlasnici kuća za odmor.

Članak 10.

Kućom za odmor smatra se svaka zgrada ili
dio zgrade ili stan koji se koristi povremeno ili sezonski.

Kućom za odmor ne smatraju se
gospodarstvene zgrade koje služe za smještaj po­ljoprivrednih strojeva i drugog
pribora.

Članak 11.

Porez na kuće za odmor plaća se u visini
od 3,00 kn/m˛ korisne površine kuće za odmor godiš­nje.

Članak 12.

Porez na kuće za odmor ne plaća se na kuće
za odmor koje se ne mogu koristiti (npr. zbog ratnih razara­nja, prirodnih
nepogoda i sl.).

*4. Porez na neiskorištene poduzetničke
nekretnine*

Članak 13.

Porez na neiskorištene poduzetničke
nekretnine plaća se na nekretninu namije­njenu za obav­lja­nje poduzetničke
djelatnosti (proizvodni i drugi poslovni prostori) koji se ne koriste.

Pod neiskorištenom poduzetničkom
nekretninom iz stavka 1. ovog članka smatraju se nekretnine u kojima se ne obav­lja
djelatnost godinu dana.

Članak 14.

Obveznik poreza na neiskorištene poduzetničke
nekretnine je fizička ili pravna osoba, vlasnik nekretnine.

Članak 15.

Osnova poreza na neiskorištenu poduzetničku
nekretninu je korisna površina nekretnine izražena u četvornim metrima.

Članak 16.

Porez
na neiskorištene poduzetničke nekretnine plaća se u visini 10,00 kn/m˛ u roku
od 15 dana od dana dostave rješe­nja o utvrđiva­nju poreza.

Obveznici
poreza na neiskorištenu poduzetničku nekretninu mo­raju nadležnom poreznom
tijelu dostaviti podatke o neiskoriš­te­nim poduzetničkim nekretninama do
31.  ožujka godine za koju se utvrđuje
porez.

Članak
17.

Porez
na neiskorištene poduzetničke nekretnine ne plaća se na nekretnine koje su
povjerene na privremeno uprav­lja­nje općini i nekretnine koje imaju svojstva
kulturnog dobra prema Zakonu o zaštiti i očuva­nju kulturnih dobara.

5. Porez na neobrađeno obradivo po­ljoprivredno
zem­ljište

Članak 18.

Porez na neobrađeno obradivo po­ljoprivredno
zem­ljište pla­ća­ju vlasnici ili zakupci tog zem­ljišta ako zem­ljište ne obrađuju
go­dinu dana.

Pod
neobrađenim obradivim po­ljoprivrednim zem­ljištem iz stav­ka 1. ovog članka
smatra se zem­ljište koje se po svojoj veli­či­ni, klasi i kulturi može obrađivati
i privesti po­ljoprivrednoj proizvod­nji, ali ga ne obrađuju vlasnici ili
zakupci tog zem­ljišta.

Članak 19.

Osnovica za obračun je površina neobrađenog
obradivog po­ljoprivrednog zem­ljišta izraženo u hektarima.

Članak 20.

Porez na neobrađeno obradivo po­ljoprivredno
zem­ljište plaća se u visini kako slijedi:

–
na oranice 200,00 kn/ha godiš­nje,

–
na povrt­njake 300,00 kn/ha godiš­nje,

–
na voć­njake 400,00 kn/ha godiš­nje,

–
na vinograde 400,00 kn/ha godiš­nje,

– na livade 100,00 kn/ha godiš­nje.

Članak 21.

Porez na neobrađeno obradivo po­ljoprivredno
zem­ljište ne plaćaju:

–
vlasnici zem­ljišta stariji od 65 godina muškarci i 60 godina žene

–
invalidi Domovinskog rata s invaliditetom 50% i više

–
vlasnici zem­ljišta koji zbog bolesti uz predoče­nja dokaza (liječnički nalaz)
nisu u sta­nju obrađivati zem­ljište

–
vlasnici zem­ljišta čija prima­nja po članu domaćinstva u prethodnoj godini ne
prelaze visinu osobnog dohotka (predoče­nja dokaza za zaposlene PK 1, umirov­ljenici
potvrdu mirovinskog fonda, za samostalne djelatnosti dokaz Porezne uprave o
ostvarenom dohotku) a imaju uredno prijav­ljeno prebivalište na području općine
Promina.

Članak 22.

Obveznici poreza na neobrađeno obradivo po­ljoprivredno
zem­ljište moraju nadležnom poreznom tijelu dostaviti potvrdu o mjestu, veličini,
klasi i kulturi zem­ljišta koje se ne obrađuje.

Podatke iz stavka 1. ovog članka treba
dostaviti do 31. ožujka godine za koju se utvrđuje porez. Porez na neobrađeno
obradivo po­ljoprivredno zem­ljište plaća se u roku 15 dana od dana dostave Rješe­nja
o utvrđiva­nju tog poreza.

6. Porez na neizgrađeno građevinsko zem­ljište

Članak 23.

Porez na neizgrađeno građevinsko zem­ljište
plaćaju pravne i fizičke osobe koje su vlasnici neizgrađenog građevinskog zem­ljiš­ta.

Pod
neizgrađenim građevinskim zem­ljištem iz stavka 1. ovog članka smatra se zem­ljište
koje se nalazi unutar granica gra­đe­vin­skog područja nase­lja u kojem se u
skladu s prostornim planom mogu graditi građevine za stambene, poslovne i druge
nam­jene, a na kojem nije izgrađena nikakva građevina.

Neizgrađenim
građevinskim zem­ljištem smatra se i zem­ljište na kojem postoji privremena građevina
za čiju izgrad­nju nije potrebno odobre­nje za grad­nju kao i zem­ljište na
kojem se nalaze ostaci nekadaš­nje građevine.

Članak
24.

Osnovica
poreza na neizgrađeno građevinsko zem­ljište je površina nekretnine izražena u četvornim
metrima.

Članak
25.

Porez
na neizgrađeno građevinsko zem­ljište plaća se u visini 1,00 kn/m˛ godiš­nje u
roku 15 dana od dana dostave rješe­nja o utvrđiva­nju poreza.

Obveznici
poreza na neizgrađeno građevinsko zem­ljište moraju nadležnom poreznom tijelu
dostaviti podatke o mjestu i veličini neizgrađenog građevinskog zem­ljišta do
31. ožujka godine za koju se utvrđuje porez.

Članak
26.

Porez
na neizgrađeno građevinsko zem­ljište ne plaća se na nekretnine koje su
povjerene na privremeno uprav­lja­nje općini.

7. Porez na tvrtku ili naziv

Članak 27.

Obveznici poreza na tvrtku ili naziv su
pravne ili fizičke osobe koji su obveznici poreza na dobit ili poreza na
dohodak i re­gistrirane su za obav­lja­nje djelatnosti.

Osobe iz stavka 1. ovog članka koje u
svome sastavu imaju poslovne jedinice (prodavaonice, pogone, radionice,
prodajna mjesta), obveznici su poreza na tvrtku za svaku poslovnu jedinicu, a
porez plaćaju općini ili gradu na čijem se području poslovna jedinica nalazi.

Članak 28.

Porez na tvrtku ili naziv plaćaju godiš­nje
pravne ili fizičke osobe koje su obveznici poreza na dobit ili poreza na
dohodak kako slijedi:

1. Pravne osobe s područja industrije,
rudarstva i prometa 1.000,00 kuna

2. Pravne osobe predstavništva inozemnih i
domaćih tvrtki, poslovne banke, osiguravajući zavodi, zajednice osigura­nja,
lutrije, kladionice te va­njskotrgovinske pravne osobe 1.800,00 kuna

3. Pravne osobe s područja po­ljoprivrede,
ribarstva i šumarstva 400,00 kuna

4. Pravne osobe s područja građevinarstva
800,00 kuna

5.
Pravne osobe s područja trgovine, ugostite­ljstva i turizma 1.000,00 kuna

6.
Druge pravne osobe 600,00 kuna

7.
Fizičke osobe koje obav­ljaju samostalnu djelatnost:

–
samostalni ugostite­lji, trgovine i zabavne rad­nje 800,00 kuna

–
proizvodne i uslužne djelatnosti 200,00 kuna

–
drugi 200,00 kuna

8.
Poduzeća stambene i komunalne djelatnosti 500,00 kuna

9.
Pravne osobe s područja financija i osigura­nja osim HNB i FINA 1.000,00 kuna

10.
Stovarišta i skladišta svih pravnih osoba 1.000,00 kuna.

Ako
je na istom objektu istaknuto više naziva iste pravne ili fizičke osobe, plaća
se samo jedan spomenuti iznos poreza.

Članak
29.

Porez
na tvrtku ili naziv plaća se unaprijed za tekuću godinu u roku od 15 dana od
dana dostave rješe­nja kojim je porez na naziv tvrtke utvrđen.

Ako
se tvrtka upiše u Re­gistar i postavi u drugoj polovini godine, plaća se 50%
propisanog poreza na naziv.

Članak
30.

Obveznik
poreza na tvrtku ili naziv dužan je naziv tvrtke, promjenu naziva tvrtke i
svaku drugu promjenu što utječe na visinu poreza, prijaviti nadležnoj službi za
financijske poslove u roku od 15 dana od upisa u Re­gistar, odnosno nastale
promjene.

Članak
31.

Porez
na tvrtku ili naziv ne plaćaju:

1.
Državni organi, jedinice lokalne i područne (re­gionalne) samouprave, fondovi i
pravne osobe iz područja društvenih djelatnosti

2.
Savez slijepih za vlastite prodavaonice

3.
Prenoćišta planinarskih i drugih društava

4.
Poduzeća za zapoš­ljava­nje invalidnih osoba.

8. Porez na korište­nje javnih površina

Članak 32.

Porez
na korište­nje javnih površina plaćaju pravne i fizičke osobe koje koriste
javne površine. Pod javnim površinama smatraju se javne zelene površine, pješačke
staze, pješačke zone, otvoreni odvodni kanali, trgovi, parkovi, dječja igrališta
i javne prometne površine.

Članak
33.

Porez
na korište­nje javnih površina plaća se po stopi od 20% od iznosa zakupnine za
tu površinu.

III. PROVEDBENE ODREDBE

Članak 34.

Općina Promina poslove utvrđiva­nja,
evidentira­nja, nadzora, naplate i ovrhe radi naplate općinskih poreza
propisanih ovom odlukom, u cijelosti prenosi na Poreznu upravu.

Članak 35.

Porezna uprava je dužna do 15. u mjesecu
općini Promina dostaviti izvješće o utvrđenim i naplaćenim porezima.

IV. ZAVRŠNE ODREDBE

Članak 36.

Danom primjene ove odluke prestaje važiti
Odluka o općinskim porezima (»Službeni vjesnik Šibensko-kninske županije«, broj
9/97).

Članak 37.

Ova odluka stupa na snagu osmog dana od
objave u »Službenom vjesniku Šibensko-kninske župa­nije«.

Klasa: 410-01/02-01/1
Urbroj: 2182/09-02-01
Oklaj, 4. svib­nja 2002.

Predsjednik
**Žarko Dugančić,** v. r.

Odluka, NN 68/2002-1161